Statebondspele:  SA se eerste goud is in die sakkieHenri Schoeman het in die Driekamp-kompetisie by die 21ste Statebondspele ŉ goue medalje ingepalm. Foto: AP Photo/Mark Schiefelbein Span Suid-Afrika se eerste goue medalje by die 21ste Statebondspele is op dag een deur Henri Schoeman verower. Schoeman het verras deur Engeland se bekende broers, die Brownlees, die loef af te steek in die driekamp en met goud weggestap. By die 2016 Olimpiese Spele het Schoeman derde geëindig in die driekamp. Schoeman het tydens die hardloopbeen van die wedloop beheer geneem om die kompetisie in 52 minute en 31 sekondes te wen. Dit was sewe sekondes vinniger as Australië se Jacob Birtwhistle. Skotland se Marc Austin het die brons medalje verower. Jonny Brownlee was sewende en Alistair Brownlee tiende. Suid-Afrikaners is ook vandag in aksie in swem, fietsry, rolbal, pluimbal asook hokkie.